หุ้นสหรัฐฯปิดในกรอบแคบๆ
ตลาดหุ้นสหรัฐปิดในกรอบแคบ  เหตุนักลงทุนยังคงกังวลต่อวิกฤติหนี้สินของกรีซ
21 ก.ย. 2554

ตลาดหุ้นสหรัฐปิดในกรอบแคบ  เหตุนักลงทุนยังคงกังวลต่อวิกฤติหนี้สินของกรีซ
วอลล์สตรีท ปิดในกรอบแคบๆ วานนี้ (20 ก.ย.)หลังยังมีความกังวลต่อวิกฤตหนี้สินของกรีซและจากกรณีเอสแอนด์พี ลดอันดับความน่าเชื่อถือของอิตาลี ขณะที่ธนาคารกลางสหรัฐฯมีกำหนดประชุมคณะกรรมการกําหนดนโยบายการเงินช่วงกลางสัปดาห์
ดัชนีหุ้นดาวโจนส์ เพิ่มขึ้น 10.75 จุด (0.09 เปอร์เซ็นต์) ปิดที่ 11,411.76 จุด แนสแดค ลดลง 22.59 จุด (0.86 เปอร์เซ็นต์) ปิดที่ 2,590.24 จุด เอสแอนด์พี ลดลง 1.64 จุด (0.14 เปอร์เซ็นต์) ปิดที่ 1,202.45 จุด  ขณะที่ราคาน้ำมันดีดกลับแรงหลังนักลงทุนเชื่อมั่นว่าธนาคารกลางสหรัฐฯจะมีมาตรการสนับสนุนเศรษฐกิจออกมาในการประชุมช่วงกลางสัปดาห์นี้
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 1.19 ดอลลาร์ ปิดที่ 86.89 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.40 ดอลลาร์ ปิดที่ 110.54 ดอลลาร์ต่อบาร์เรล